Борис Младенов-Young
Когато вечен сън заспя…

chitanka.info

Когато вечен сън заспя,

в пещта ме изгорете!

Над планини и над поля

праха ми разпръснете!

Да полетя след оня зов,

що мами ветровете.

Звездите да са мой покров

а ложе — всяко цвете.

Когато вечен сън заспя,

вий траур не носете!

В най-модни пъстри облекла

напук се пременете!

И никой горестни сълзи

за мен да не пролива,

а нека музика звучи

възторжена, щастлива!

Когато вечен сън заспя,

деца мой, не тъжете!

Разтуха в своите деца

тогава потърсете!

И със олекнали сърца

за сбогом ми кажете:

„Достойно, с доблест, с чест живя…

Спи в мир през вековете!“

София — 1987 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.